标题：1039年
历史纪年
公元1039年，北宋宝元二年
通鉴记载
仁宗体天法道极功全德神文圣武睿哲明孝皇帝宝元二年（辽重熙八年。己卯，一零三九年）
春，正月，己酉，河阳言彰信节度使、同平章事王随卒。赠中书令，谥章惠，后改文惠。
初，元昊遣使称伪官，抵延州，郭劝、李渭留其使，具奏：“元昊虽僭中国名号，然阅其表函尚称臣，可渐以礼屈，愿与大臣熟议。”诏许使者赴京师。其表曰：“臣祖宗本后魏帝赫连之旧国，拓跋之遗业也。远祖思恭，当唐季率兵拯难，受封赐姓名。祖继迁，大举义旗，悉降诸部，收临河五镇，下沿境七州。父德明，嗣奉世基，勉从朝命。而臣偶以狂斐，制小蕃文字，改大汉衣冠，革乐之五音为一音，裁礼之九拜为三拜。衣冠既就，文字既行，礼乐既张，器用既备，吐蕃、达靼、张掖、交河、莫不从服，军民屡请愿建邦家，是以受册即皇帝位。伏望陛下许以西郊之地，册为南面之君，敢竭庸愚，常敦欢好。”
甲寅，知延州郭劝落职知齐州，鄜延钤辖兼知鄜州李渭降授尚食使、知汝州，坐不察敌情也。
元昊使者将行，不肯受诏及赐物，枢密院议数日不决。王德用、陈执中欲执之，盛度、张观不可。卒遣之，但却其献物，韩周复送至境上。
丁巳，辽禁朔州鬻羊于宋。
二月，庚午，许明州立学，仍给田五顷。
丙子，辽主驻长春河。
三月，壬寅，编修院与三司上历代天下户数。先是帝御迩英阁，读《正说·养民篇》，见历代户口登耗之数，顾谓侍臣曰：“今天下民籍几何？”翰林侍读学士梅询对曰：“先帝作《正说》，盖述前代帝王恭俭有节，则户口充羡；赋敛无度，则版图衰减。五季生齿凋耗，太祖受命，太宗、真宗继圣承祧，休养百姓，今天下户口之数，盖倍于前矣。”因诏三司及编修院检讨以闻；至是上之。
丙午，初，元昊反书闻，朝廷即议出兵，群臣争言小丑可即诛灭，右正言吴育独建议：“元昊虽名籓臣，尺赋斗租不入县官，宜度外置之，示以不足责。且彼已僭舆服，夸示奠豪，势必不能自削。宜授国初江南故事，稍易其名，可以顺抚。”奏入，宰相张士逊笑曰：“人言吴正言心风，果然！”至是育复上奏，言宜坚壁清野，挫剽急之锋，徐观其势而为之策；俱不报。
丁未，徙知润州范仲淹知越州。
庚戌，都官员外郎王素为侍御史，中丞孔道辅荐之。素，旦子也。
丙辰，许泉州立学，仍给田五顷。
魏国永寿保圣夫人许氏卒，辍视朝三日，追号肃成贤穆夫人，帝为制服发哀。
丁巳，铸“皇宋通宝”钱。
先时钱文皆曰元宝而冠以年号。及改号宝元，特命以“皇宋通宝”为文。
元昊为书及锦袍、银带投鄜延境上，以遗金明李士彬，且约以叛。候人得之，诸将皆疑士彬，副都部署夏元亨独曰：“此间耳。士彬与羌世仇，若有私约，通赠遗，岂使众知邪？”乃召士彬与饮，厚抚之，士彬感泣。不数日，果击贼，取首馘、羊马自效。
诏权停贡举。
夏，四月，癸亥，封嘉勒斯赉妻为夫人，二子俱为团练使，各赐衣带、器币及茶绢。时嘉勒斯赉父子猜阻，异居不相统属，朝廷欲兼抚之，故有是命。
乙丑，放宫人二百七十人。帝因谕宰臣张士逊等曰：“不独矜其幽闭，亦省掖禁浮费。近复有邀驾献双生二女子，朕却而不受。”士逊曰：“诚盛德事也。”然天圣末，士逊亦尝纳女口于宫中，为御史杨偕所弹云。
壬申，免昭州运粮死蛮寇者家徭二年，赋租一年。
辛巳，颍州言户部侍郎蔡齐卒。赠兵部尚书，谥文忠。齐方重有风采，自初仕，未尝至权门。丁谓秉政，欲齐亲己，齐终不往。庞籍、杨僭、刘随、段少连皆齐所荐，后多为名臣。
丁亥，募河东、陕西民入粟实边。
右司谏韩琦上言：“祖宗以来，躬决万条，凡于赏罚任使，必与两制大臣外朝公议，或有内中批旨，皆出宸衷。自太后垂帘之日，始有假托皇亲，因缘女谒，或于内中下表，或但口为奏求，是致侥幸日滋，赏罚倒置。唐之斜封，今之内降，蠹坏纲纪，为害至深。乞特降诏谕，今后除诸宫宅皇族有己分事方许内中奏陈，自馀戚里家及文武臣僚或有奏请事，并令进状，更不许内中奏陈，犯者重贬，则圣政无私，朝规有叙矣。”五月，己亥，禁皇族及诸命妇、女冠、尼等非时入内。
癸卯，诏李若谷、任中师、韩琦与三司详定减省浮费，从贾昌朝之请也。
知枢密院事王德用，状貌雄毅，面黑，而颈以下白皙，人皆异之。其居第在泰宁坊，直宫城北隅，开封府推官苏绅尝疏言：“德用宅枕乾冈，貌类艺祖。”帝匿其疏不下。御史中丞孔道辅继言之，语与绅同，且谓德用得士心，不宜久典机密。壬子，罢为武宁节度使，赴本镇。德用寻以居第献，诏隶芳林园，给其直。
以镇海节度使夏守赟知枢密院事。守赟时为真定府路都部署，召用之，既入见，问西事，守赟言：“平时小塞屯兵马不及千馀，第可御草寇耳。若贼兵盛至，固守不暇，安能出斗邪！宜并小塞兵马，共扼冲要，伺便邀击，可以成功。”帝深然之。
韩琦言：“今欲减省浮费，莫如自宫掖始。请令三司取入内内侍省并御药院、内东门司先朝及今来赐予支费之目，比附酌中，皆从减省，无名者一切罢之。”诏：“禁中支费，只令入内内侍省、御药院、内东门司同相度减省。其臣僚蝗予，即许会问入内内侍省等处施行。”琦又言：“景德至景佑文书，有司必不备具，若俟取索齐始议裁减。徒成淹久。但考今日调度，实浮费者，即可蠲省。如故将相、戚里及权近之家，多占六军，耗费县官衣粮，有妨征役，在京者不啻数千人，若此类，何必待旧日文书校邪！”诏从之。
癸丑，罢群牧制置使。寻复之。
六月，壬戌，诏：“自乘舆服御及宫掖所须，宜从简约；若吏兵禄赐，毋得辄行裁减。”时论者或欲损吏兵俸赐，帝曰：“禄廪皆有定制，毋遽更变以摇人心。”故降是诏。
丙寅，以左侍禁鲁经为合门祗候。经使嘉勒斯赉，特擢之。先是遣经持诏谕嘉勒斯赉，使击元昊以披其势，赐帛二万匹。嘉勒斯赉奉诏出兵四万五千向西谅，西谅有备，嘉勒斯赉知不可攻，捕杀游逻数十人亟还，声言图再举，然卒不能也。初议重贿嘉勒斯赉使击元昊，因以地与之，参知政事程琳曰：“使彼得地，是生一元昊；不若用间，使二羌势不合，即中国之利也。”
戊辰，诏：“诸致仕官尝犯赃者，毋得推恩子孙。”
辛未，以殿前都虞候石元孙为鄜延路副都部署。元孙，守信孙。
壬申，以左千牛卫将军宗实为右千牛卫大将军，始自宫中出还第。
先是诏陕西安抚使庞籍谕旨知永兴军夏辣议西鄙事，丙子，辣言：“继迁一族，本党项遗种，太平兴国中，竭内帑之财，罄关中之力，不能扑灭。真宗即位，惟戒疆吏谨烽堠，严卒乘，此实真宗之远图也。然自灵武陷没，银、绥割弃以来，假朝廷威灵，聚中原禄赐，略有河外，服属小蕃。德明、元昊，久相继袭，拓地千馀里，积货数十年，较之继迁，势已相万。刍豢过饱，猖獗遽彰。
“议者莫不欲大行诛讨，然自昔兵家皆谋先胜而后战，即举无遗策。以继迁穷蹙，比元昊富实，事势可知也；以先朝累胜之军，较当今关东之兵，勇怯可知也；以兴国习战之帅，方沿边未试之将，工拙可知也；继迁逃伏平夏，元昊窟穴河外，地势可知也。若分兵深入，则自赍粮糗，不能支久，须载刍粟，难于授送。师行贼境，利于速战，进则贼避其锋，退则敌蹑其后，昼设奇伏，夜烧营栅，师老粮匮，深可虞也。若穷其巢穴，须涉大河，即无长舟巨舰，则须浮囊挽绠。贼列寨河上，以逸待劳，我师半渡，左右来击，未知何谋可以扞御。臣以为不较主客之利，不计攻守之便，议追讨者，是为无策。
“事不先定，必有后忧。计上十策：一，教习强弩以为奇兵；二，羁縻属羌以为籓篱；三，诏嘉勒斯赉父子并力破贼；四，度地形险易远近，寨栅多少，军士勇怯，而增减屯兵；五，诏诸路互相应援；六，募土人为兵，号神虎、保捷，州各一二千人，以代东兵；七，增置弓手、壮丁、猎户以备城守；八，并边小寨，毋积刍粮，贼攻急则弃小寨入保大寨，以全兵力；九，关中民坐罪若过误者，许入粟赎罪，铜一斤为粟五斗，以赡边计；十，损并边冗兵、冗官及减骑军以纾馈运。”当时颇采用之。
壬午，诏削赵元昊官爵，除属籍，揭榜于边，募人禽元昊，若斩首献者，即以为定难节度使。元昊界蕃、汉职员能率族归顺者，等第推恩。初，保忠但赐国姓，而诏言除属籍，误也。
甲申，徙监泰州酒税务余靖知英州，监唐州酒税尹洙知长水县，乾德县令欧阳修权武成军判官。
丙戌，诏河东安抚司移文告于辽，以元昊反已夺官除籍及沿边益兵之意。
秋，七月，知谏院韩琦，请自今双日止御后殿视事。帝问辅臣以故事，张士逊曰：“唐五日一开延英，盖资闲燕以辅养圣神。”帝曰：“与夫宵衣旰食固不侔也。前代帝王，靡不初勤政事而后失于逸豫，不可不戒也。”时帝感小疾，太医数进药，故琦有是请，帝讫不从。
先是辽主幽太后于庆州，既改葬齐天后，群臣多劝辽主复迎，可得南朝岁聘之利，不从。会辽主召僧，听讲《报恩经》，感悟。丁巳，辽主谒庆陵，致奠于望仙殿，遂躬迎太后至显州，谒园陵，还京。太后见赵安仁，责之曰：“汝负万死，我尝营救；不望汝报，何为离间我母子邪？”安仁无以答。
戊午，以知永兴军夏辣知泾州兼泾原、秦凤路沿边经略安抚使、泾原路马步军都部署，知延州范雍兼鄜延、环庆路沿边经略安抚使、鄜延路马步军都部署。
八月，己巳，降武宁节度使王德用为右千牛卫上将军，知随州，仍特置判官一员。初，德用既以孔道辅言罢和枢密院，而河东都转运使王沿又言德用尝令府州折继宣市马。至是德用以马与券来上，乃市于商人，然犹用言者而再贬之。家人皆惶恐，而德用举止言色如平时，但不接宾客而已。
西川自夏至秋不雨，民大饥。庚辰，命韩琦为益利路体量安抚使，西染院副使王从益副之；蒋堂为梓夔路体量安抚使，左藏库副使夏元正副之。
初，帝用礼官议，祀高禖于郊，又以宋火德，制赤帝象于宫门中以祈皇子。已而皇子生，辛巳，命参知政事王鬷以太牢报祠高禖。帝数举皇子，後皆不育。
九月，乙未，以知府州折继宣苛虐掊克，失种落心，贬为楚州都监，以其弟继闵知府州事。
丙申，以殿中丞张宗古通判莱州。
时御史中丞孔道辅再执宪，权贵惮其鲠直。初，道辅迎其父里中，僦郭贽旧宅居之。有言于帝曰：“道辅家近太庙，出入传呼，非所以尊神。”即诏道辅它徙。宗古言：“汉内史府在太庙?耎中，国朝以来，庙垣下皆有官司第舍，请勿令避。”帝曰：“若此，岂重宗庙乎！”坐是，宗古外谪。道辅叹曰：“憸人之言入矣。”宗古，宗彝弟也。
乙卯，出内库银四万两，易粟赈益、梓、利、夔路饥民。
是月，太子中允、直集贤院富弼上疏曰：“闻去年十二月元昊反，变起仓卒，众皆谓之忽然，臣则知其有素。昔元昊常劝德明勿事中朝，杜绝朝贡，德明以力未盛，不用其谋。岂有身自继立而不行其说邪？此反状有素者一也。自与通好，略无猜情，门市不讥，商贩如织，山川之险夷，国用之虚实，莫不周知。又，比来放出宫女，任其所如，元昊重币纳之左右，朝廷之事，宫禁之私，皆所窥测，济以凶狡之性，岂顾宗盟？此反状有素者二也。西鄙地多带山，马能走险，瀚海弥远，水泉不生，王旅欲征，军须不给，穷讨则遁匿，退保则袭追；元昊恃此艰险，得以猖狂。此反状有素者三也。朝廷累次遣使，元昊多不致恭，虽相见之初，暂御臣下之服，而退出之后，便具帝者之仪。此反状有素者四也。顷年灵州屯戍军校郑美奔戎，德明用之持兵，朝廷终失灵武。元昊早蓄奸险，务收豪杰，故不第举子数人自投于彼，元昊或授以将帅，或任之公卿，倚为谋主。此反状有素者五也。元昊授契丹为亲，缓则指为声势，急则假其师徒，至有掎角为奇，首尾相应，彼若多作牵制，我则困于分张。此反状有素者六也。是六者，岁月已久，中外共闻，而天子不得知，朝廷不为备，此两府大臣之罪也。
“闻元昊遣使，多择勇悍难制、强辩自高者，谓必不敢加诛。我若察其叛谋，于始至之日，尽斩都市，即时削夺，或命将致讨，或发兵备边，战士必为之增气。而反召之都下，恣其货易，重币遣还，岂非冀其回心易虑、复义向化乎？夫朝廷结为恩信，几四十载，尚无怀感之意，岂兹姑息，遂可悛移！总缘执事者选懦自居，杀之恐其急击，囚之恐其有辞，遂至放还，假示宽贷。向若未能加戮，只宜境上却回，使其不测浅深，犹可谓之下策。召而复遣，成其不辱君命之贤，大国之谋，悉为小戎所料。谋国若此，取侮之道也。
“鄜延路尝与蕃兵接战，有一寨主为蕃兵所得，及掳去军民甚众，西头供奉官马遵引兵追战，即时夺回。延帅范雍及副都部署刘平奏乞酬奖，朝命只迁东头供奉官而已。夫马遵者，出死力，突坚围，引既衄之兵，入不存之地，夺已禽之将士，拔已陷之师徒，虽非大功，亦可谓之奇节。主帅保奏，理合超迁；只进一官，殊乖舆论。
“枢密使夏守赟，早缘攀附，渐致显荣，一旦擢居众贤之上，人心不允。况复元昊作梗，西陲用兵，所宜遴选才能，而遽用斯人，不问贤愚，皆所轻笑。亟宜罢免，以重观瞻。
“西鄙用兵以来，数差移武臣往彼，每有过阙求见者，必于边事有所闻。陛下听朝之馀。，何惜一见，待以从容，加之善诱，使尽意敷陈！然后观其奏对之是非，察其趋向之邪正，可者则奖激而遣之，不可亦优容而罢之。如此，则各尽所怀，无不感悦，勇锐立功，何忧乎叛寇，何恤乎用兵哉！”
冬，十月，甲子，罢诸司三品官卒辍视朝。初，光禄卿郑立卒，礼官举故事，请辍朝。而议者以为今诸司三品非要官，恩礼不称辍朝，故罢之。
宗正寺修玉牒官李淑上所修《皇帝玉牒》二卷，《皇子籍》一卷。
癸酉，降益州路转运使明镐知同州，坐知陵州楚应机受赇，镐失案举也。应机将败，或告镐以先期奏之，镐曰：“获罪则已，安可欺朝廷邪！”
是月，辽主驻东京。
十一月，戊子朔，出内库珍珠估缗钱三十万赐三司。帝谕辅臣曰：“此无用之物，既不欲捐育，不若散之民间，收其直，助籴边储，亦可少纾吾民之敛也。”
壬辰，诏：“礼部贡院，自今省试举人，设帘都堂中间，而施帷幕两边，令内外不相窥见。点检试卷官及吏人，非给使毋得辄至堂上。其诗、赋、论题，并以注疏所解揭示之，不许上请。或题义有疑当请者，仍不是附近帘前。御试考校，并分上中下三等，初考用墨，其点抹于卷后通计之，若涂注脱误四十字以上为不谨，亦依礼部格少字数退黜之。”
甲午，辽主谕近臣曰：“有以北院处事失宜，击钟及邀驾者，悉以奏闻。”
丁酉，知枢密院事盛度，罢为尚书右丞、知扬州，参知政事程琳，罢为光禄卿、知颍州，御史中丞孔道辅，出知郓州。
初，张士逊素恶琳而疾道辅不附己，将并逐之。会开封府吏冯士元以赃败，知府郑戬穷治之，辞连度、琳及天章阁待制庞籍等十馀人。士逊察帝有不悦琳意，即谓道辅曰：“上顾程公厚，今为小人所诬，宜见上为辨之。”道辅入对，言琳罪薄，不足深治。帝果怒，以道辅朋附大臣，故特贬焉。于是度坐令士元强取其邻所赁官舍，琳坐令士元绐市张逊故第，籍坐令士元市女口，皆黜罢，而士元流海岛。顷之，帝谓辅臣曰：“所决冯士元狱，如闻颇惬舆论。”士逊对曰：“台狱阿徇，非宸断无以肃清朋邪。”
戊戌，辽命皇子梁王召僧论佛法。辽主重佛教，僧有正拜三公、二师兼政事令者凡二十人。
辛丑，许建州立学，仍给田五顷。
壬寅，以参知政事王鬷知枢密院，翰林学士、知制诰宋庠参知政事。
时陕西用兵，调费日蹙，天章阁待制、同判礼院宋祁上疏论三冗三费：“有定官，无限员，一冗也；厢军不任战而耗衣食，二冗也；僧道日益多而不定数，三冗也。道场斋醮，无日不有，皆以祝帝寿、祈民福为名；宜取其一二不可罢者，使略依本教以奉薰修，则一费节矣。京师寺观或多设徒卒，或增置官司，衣粮所给，三倍它处，帐幄谓之供养，田产谓之常住，不徭不役，生蠹齐民；请一切罢之，则二费节矣。使相、节度不隶籓要，取公用以济私家；请自今地非边要，州无师屯者，不得建节度，已带节度不得留近籓及京师，则三费节矣。臣闻人不率则不从，身不先则不信，陛下若能躬服至俭，风示四方，衣服醪膳，无溢旧规，请自乘舆始；锦采珠玉，不得妄费，请自后宫始。”
戊申，辽以太后行再生礼，大赦。
己酉，辽城长春。
是月，夏人寇保安军，鄜延钤辖卢守勤等击走之。赋又以三万骑围承平寨，鄜延副部署祥符许怀德时在城中，率劲兵千馀人突围破贼，贼乃解去。
十二月，庚申，诏审刑院、大理寺、刑部毋通宾客。
乙丑，赏保安军守御之功，以卢守勤为左骐骥使，都巡检司指使、散直西河狄青为右班殿直。青功最多，故超四资授官。
帝尝问参知政事宋庠以唐入合仪。戊辰，庠上奏曰：“夫入阁，乃唐只日于紫宸殿受常朝之仪也。自高宗以后，天子多在大明宫，宫之正南门曰丹凤门，门内第一殿曰含元殿，大朝会则御之。对北第二殿曰宣政殿，谓之正衙，朔望大册拜则御之。又对北第三殿曰紫宸殿，谓之上合，亦曰内衙，只日常朝则御之。以本朝宫殿视之，大庆殿，唐含元殿也；文德殿，唐宣政殿也；紫宸殿，唐紫宸殿也。唐制，每遇坐朝日，即为入合。而叔世离乱，五朝草创，正衙立仗，因而遂废。其后或有行者，常人罕见，乃复谓之盛礼，甚不然也。开元旧礼本元此制，至开宝中，诸儒僧附新礼，始载月朔入合之仪，又以文德殿为上合，差舛尤甚，盖当时编撰之士讨求未至。太宗朝，儒臣张洎亦有论奏，颇为精洽。或朝廷它日修复正衙立仗，欲下两制，使豫加商榷，以正旧仪。”然议者以为今之殿合与旧制不同，难复行之。
己巳，降侍御史王素为都官员外郎、知鄂州。初，孔道辅与素连姻，举素为台官。道辅即贬，故并素出之。
壬申，诏中书：“自今御史阙官，宜如旧制，具两省班簿来上，朕自择举。”初，中丞与知杂御史例得举台官，及道辅举素，帝以为比周，故降是诏。
癸酉，以益、梓、利、夔路饥，罢皇子降生进奉，从朝琦请也。
异时有司督责赋役烦急，收市上供物不以其直，琦悉为轻减蠲除之，逐贪吏，罢冗役，活饥民一百九十馀万。明道中，简州劝诱纳粟，复粜之，为钱十六馀万，悉归常平。琦曰：“是乃赈济之馀，非官缗也。”发库，尽给四等以下户。
孔道辅既贬郓州，始知为张士逊所卖，颇愤惋，行至韦城，发病卒。然天下皆以遗直许之。
闰月，己酉，以开封府推官、直集贤院富弼知谏院。
是月，元昊复遣贺九言赍嫚书，纳旌节及所授敕告，并所得敕榜，置神明匣，留归娘族而去。
是岁，直史馆苏绅陈便宜八事：曰重爵赏，遴选择，明荐举，异章服，适才宜，择将帅，辨忠邪，修备豫；除史馆修撰。绅又请诏西边将帅为入讨计，且曰：“以十年防守之费，为一岁攻取之资，不尔，则防守之备不止于十年矣。”
鄜延、环庆副都部署刘平上言：“元昊侵逆，恣行杀害，众叛亲离，复与嘉勒斯赉相持已久，结隙方深，此乃天亡之时。臣闻寇不可玩，敌不可纵。若以鄜延、环庆、泾原、秦陇四路军马分为两道，益以蕃汉弓箭手、步骑，得精兵二十万，比元昊之众三倍居多，乘人心离散，嘉勒斯赉立敌之时，缘边州军转徙粮草二百馀里，不出一月，可坐致山界洪、宥等州；招集土豪，授以职名，给衣禄金帛，自防御使以下刺史以上，第封之，以土人补将校，勇者贪于禄，富者安于家，不期月而人自定。或授嘉勒斯赉以灵武军节度使、西平王，使逼元昊河外族帐，复出鄜、延、石州蕃汉步骑收河西部族，以厚赏招其酋帅，其众离贰，则以大军进讨，以所得城邑封之，元昊不过窜身河外穷寇耳。
“或朝廷贷元昊之罪，更示含容，宿兵转多，经费尤甚，恐契丹谓朝廷养兵百万，不能制一小戎，有轻中国之心，然亦须议守御之长计。或元昊潜与契丹结为声援，以张其势，则安能减西兵以应河北！譬如一身二疾，不可并治，必轻者为先，重者为后也。请召夏竦、范雍与两府大臣议定攻守之策，令边臣遵守。”
初，夏竦请增置土兵，易戍兵东归。令既下，为知河中府、龙图阁直学士杨偕所驳而止。
鄜州判官种世衡言：“延安东北二百里，有故宽州，请因其废垒而兴之，以当寇冲。右可固延安之势，左可致河东之粟，北可图银、夏之旧。”朝廷从之，命世衡董其役。夏人屡来争，世衡且战且城。然处险无泉，疑不可守，凿地百五十尺始至石，石工辞不可穿。世衡命屑石一番，酬百钱，卒得泉以济。城成，赐名青涧。世衡，放兄子也。
历史大事
元昊建蕃学
西夏从五代时期以后，其官僚不是由世代勋贵担任，就是由各地幕府推荐，没有采用科举考试的办法挑选合格的人才。元昊称帝以后，于天授礼法延祚二年（1039）五月设立蕃学，命令野利仁荣主管蕃学，并将《孝经》、《尔雅》、《四言杂字》等书翻译成西夏文字，将这些书颁布到全国。元昊下令在此基础上挑选各少数民族、汉族官僚的子弟到蕃学中学习，这些人的学业有所进步时，由官府出题考试，按照他们成绩的优劣和书写西夏文字的水平授予一定的官职。与此同时，元昊还下令各州也分别设置蕃学，选拔有才学的教授辅导这些蕃学学生。
元昊上表于宋
宋宝元二年（1039）、夏天授礼法延祚二年正月，元昊派遣使臣到达延州（今陕西延安），郭劝、李渭等延州地方官扣留了使者，迅速向朝廷通报元昊遣使上表一事，并说元昊虽然已建立西夏政权，并改变称谓，但在所写表书中依旧称臣，似乎可以让元昊使者进京，希望朝廷及时作出决断。宋仁宗下诏同意元昊使者进京。元昊表书的大致内容是：臣父德明，与宋朝世代友好相处，自从臣世袭其位后，颁布西夏文字、制定礼乐等等，其后吐蕃、鞑靼、回鹘等族相继归附西夏，因境内军民屡次要求建立国家，因而臣迫不得已才称皇帝，但仍然是大宋君主的臣子，望大宋皇帝"许以西郊之地，册为南面之君"等等。实际上，元昊这次上表是对宋朝的公开挑战，要挟宋仁宗承认元昊的君主地位。元昊表书在宋朝廷上下引起强烈的反响，宋朝官僚展开了激烈的争论，枢密使王德用、陈执中等人主张杀掉元昊使者，立即与元昊宣战，而盛度、程琳等人则认为不可鲁莽从事。于是宋政府遣还了元昊的使者。而郭劝、李渭等人因没有摸清敌人的情况而被贬官。
宋颁布任官新法
宝元二年（1039）正月，审官院向宋仁宗递交了一份任免官员的报告。宋朝原来的制度是京朝官到审官院报到后，由审官院指定全国三个路分作官员选择的去处。自从景祐四年 （1037）开始不限路分，官员可以任意挑选任官的地方，因而一些偏远地区往往无人愿去作官，即使审官院强行差派，但所派之人常常拒不执行。因此，审官院建议从今以后仍由审官院为京朝官指定所去的三个路，如经过三次征求意见后，所派官员仍不愿上任，则由审官院强行裁决，如果官员出现父母丧事，可以经过第四次征求本人意见。宋仁宗批准了这一报告，并颁布了任官新法。
宋诏削元昊赐姓、官爵
在此之前，由于宋夏关系逐渐和好，宋朝皇帝赐给西夏首领赵宋宗室的姓，同时授予西夏首领各式各样的官职。元昊称帝以后，宋仁宗于宝元二年（1039）、夏天授礼法延祚二年六月下诏书，削夺宋朝赐给元昊的赵姓和一切官职、爵位。宋朝政府还在边境地区张贴告示，凡是能斩杀元昊并将其首级献给朝廷者赏赐二百万文钱，凡是能捕获西夏派往宋朝境内的间谍者赏赐十万文钱，同时明文规定凡是西夏境内的各少数民族或汉族能率领所属人马投奔宋朝者一律加官进爵，并予以一定的赏赐。